**โครงการ ฝึกทบทวนแผนการป้องกันและบรรเทาสาธารณภัยที่เกิดจากอัคคีภัย**

**ประจำปีงบประมาณ พ.ศ. 2565**

**1. หลักการและเหตุผล**

ด้วยตำบลโพน เป็นพื้นที่ที่มีหมู่บ้าน ชุมชน โรงเรียน และวัดที่ใช้ไม้เป็นวัสดุหลักในการก่อสร้างเป็นอาคารบ้านเรือนและที่พักอาศัย ซึ่งปัจจุบันมีสภาพที่เก่า ประกอบกับในพื้นที่มีการทำเกษตรกรรมปลูกอ้อยและข้าวเป็นอาชีพหลัก โดยการเก็บเกี่ยวผลผลิตจากพืชเกษตรกรจะใช้วิธีการจุดไฟเผาใบอ้อยก่อนการตัดเก็บเกี่ยว ซึ่งแปลงเกษตรจะอยู่ใกล้เคียงกับบ้านเรือนประชาชน อันเป็นจุดที่เสี่ยงต่อการลุกลามของไฟมาสู่บ้านเรือนประชาชนได้ ซึ่งมักจะเกิดเหตุการณ์ไฟลุกลามเช่นนี้อยู่บ่อยครั้ง ส่งผลให้อาจเกิดความเสียหายแก่ทรัพย์สินของประชาชนได้

เพื่อเป็นการเตรียมความพร้อมให้กับผู้นำชุมชน ในการป้องกันและบรรเทาสาธารณภัยที่เกิดจาก อัคคีภัย สารเคมี และวัตถุอันตรายที่อาจเกิดขึ้นในพื้นที่ตำบลโพน เทศบาลตำบลโพนจึงได้จัดทำโครงการฝึกทบทวนแผนการป้องกันและบรรเทาสาธารณภัยที่เกิดจากอัคคีภัย ประจำปีงบประมาณ พ.ศ. 2565 ขึ้น

**2. วัตถุประสงค์ของโครงการ**

      (1) เพื่อเป็นการเตรียมความพร้อมในการป้องกันและบรรเทาสาธารณภัยในเขตพื้นที่

          (2) เพื่อเป็นการทบทวนการปฏิบัติงานด้านการป้องกันและบรรเทาสาธารณภัยให้กับเจ้าหน้าที่ พนักงานเทศบาล และผู้นำชุมชน ตลอดจนสมาชิกสภาเทศบาลตำบลโพน

          (3) เพื่อให้ผู้นำท้องถิ่นมีความรู้ในการป้องกันและระงับอัคคีภัยในเบื้องต้นได้อย่างถูกต้อง

(4) เพื่อเป็นการบูรนาการระหว่างหน่วยงานในภาคส่วนต่างๆ และสร้างความชัดเจนในบทบาทหน้าที่ของแต่ละหน่วยงานในการป้องกันและบรรเทาสาธารณภัย

**3. เป้าหมาย**

ผู้บริหาร สมาชิกสภาเทศบาล พนักงานเทศบาล และพนักงานจ้าง รวมทั้ง กำนัน ผู้ใหญ่บ้าน และประชาชนทั่วไป

**4. หน่วยงานที่รับผิดชอบ**

สำนักปลัดเทศบาลตำบลโพน

**5. สถานที่ให้การอบรม หรือ ประกอบกิจกรรม**

สำนักงานเทศบาลตำบลโพน

**6. ระยะเวลาในการดำเนินการ**

*วันที่ 9 พฤศจิกายน 2564*

***7. วิธีการดำเนินการ***

*1. ประชุมปรึกษาหารือ*

*2. เสนอโครงการเพื่ออนุมัติ*

*3. ประชาสัมพันธ์ให้* ผู้บริหาร สมาชิกสภาเทศบาล พนักงานเทศบาล และพนักงานจ้าง*ทราบ*

*4. เตรียมเอกสารการอบรม*

*5. ติดต่อประสานงานกับผู้มีหน้าที่เกี่ยวข้อง*

*6. ดำเนินการอบรม/กิจกรรม*

*-2-*

*- ลงทะเบียนผู้ร่วมกิจกรรม*

*- พิธีเปิดการฝึกอบรม*

*- รับฟังการบรรยายจากวิทยากร*

*- ทบทวนแผนการป้องกันฯ (ภาคปฏิบัติ)*

*7. สรุปประเมินผลการดำเนินโครงการ*

**8. งบประมาณ**

- ค่าวิทยากรและครูฝึก เป็นเงิน 5,400 บาท

- ค่าอาหารว่างและเครื่องดื่ม จำนวน 80 คนๆ ละ 25 บาท 2 มื้อ

เป็นเงิน 4,000 บาท

- ค่าอาหารกลางวันสำหรับผู้เข้าร่วมโครงการ จำนวน 80 คนๆ ละ 50 บาท

เป็นเงิน 4,000 บาท

- ค่าบรรจุน้ำยาดับเพลิงชนิดเคมีผงแห้ง จำนวน 6 ถังๆ ละ 750 บาท

เป็นเงิน 4,500 บาท

- ค่าบรรจุน้ำยาดับเพลิงชนิด CO2 จำนวน 1 ถังๆ ละ 1,600 บาท

เป็นเงิน 1,600 บาท

- ค่าก๊าซหุงต้ม (LPG) ขนาด 15 กก. จำนวน 2 ถังๆ ละ 400 บาท

เป็นเงิน 800 บาท

- ค่าป้ายโครงการ จำนวน 1 ป้าย เป็นเงิน 1,000 บาท

- ค่าวัสดุอื่นๆ ที่ใช้ประกอบการฝึกซ้อมแผนฯ เป็นเงิน 1,000 บาท

รวมค่าใช้จ่ายทั้งสิ้น 22,300 บาท

**9. ผลที่คาดว่าจะไดรับ**

(1) ผู้บริหาร สมาชิกสภาเทศบาล พนักงานเทศบาล และพนักงานจ้าง รวมทั้ง กำนัน ผู้ใหญ่บ้าน และประชาชนทั่วไป ที่ผ่านการฝึกทบทวนแผนฯ จะได้มีทักษะและความรู้เกี่ยวกับการช่วยเหลือกรณีเกิดเหตุเพลิงไหม้ และช่วยเหลือผู้ประสบภัย และได้เรียนรู้ถึงสารเคมีที่ใช้ในการดับเพลิงแต่ละชนิดเพื่อเตรียมความพร้อมสำหรับการปฏิบัติงานจริง

          (2) ผู้บริหาร สมาชิกสภาเทศบาล พนักงานเทศบาล และพนักงานจ้าง รวมทั้ง กำนัน ผู้ใหญ่บ้าน และประชาชนทั่วไป สามารถใช้วัสดุ อุปกรณ์ต่างๆ ในการช่วยเหลือพนักงานดับเพลิงกรณีเกิดเหตุเพลิงไหม้ได้อย่างถูกวิธี

**10. การติดตามและประเมินผล**

ผู้เข้าร่วมโครงการฯ ประเมินผลร่วมกันเมื่อจบโครงการ

****

ลงชื่อ.................................................ผู้เขียนโครงการ

(นายสุริโย โสภาคำ)

นักทรัพยากรบุคคลชำนาญการ

-3-


ลงชื่อ.................................................ผู้เสนอโครงการ

(นางสาวสุกัญญา กำจร)

 หัวหน้าสำนักปลัด

ลงชื่อ.................................................ผู้เห็นชอบโครงการ

(นายสมพงษ์ สุริโย)

 รองปลัดเทศบาล


ลงชื่อ.................................................ผู้เห็นชอบโครงการ

(นางณฐอร การถัก)

 ปลัดเทศบาล

ลงชื่อ.................................................ผู้เห็นชอบโครงการ

(นายพนมศิลา ศรีบัว)

 รองนายกเทศมนตรีตำบลโพน

ลงชื่อ.................................................ผู้อนุมัติโครงการ

(นายนิพนธ์ อิงภู)

นายกเทศมนตรีตำบลโพน

กำหนดการ

โครงการ ฝึกทบทวนแผนการป้องกันฯ

ประจำปีงบประมาณ พ.ศ. 2565

ณ เทศบาลตำบลโพน

วันที่ 9 พฤศจิกายน 2564

08.00-08.30 น. ลงทะเบียนเข้าร่วมโครงการ

08.45-09.00 น. พิธีเปิดการฝึกอบรม โดย นายนิพนธ์ อิงภู นายกเทศมนตรีตำบลโพน

09.00-10.30 น. การป้องกันและระงับอัคคีภัยในสถานที่ทำงาน

-องค์ประกอบของไฟ

-ประเภทของไฟ

-การใช้น้ำยาเคมีในการดับไฟ

-เทคนิคหรือวิธีการใช้เครื่องมืออุปกรณ์ในรถดับเพลิง

โดย วิทยากรของงานป้องกันและบรรเทาสาธารณภัย

10.30-10.45 พักรับประทานอาหารว่างและเครื่องดื่ม

10.45-12.00 การอพยพหนีไฟอย่างปลอดภัย

โดย วิทยากรของงานป้องกันและบรรเทาสาธารณภัย

12.00-13.00 พักรับประทานอาหารกลางวัน

13.00-14.20 การช่วยเหลือผู้ประสบภัยและการปฐมพยาบาลเบื้องต้น

โดย วิทยากรของงานป้องกันและบรรเทาสาธารณภัย

14.20-16.20 ภาคปฏิบัติในการ

- ฝึกใช้เครื่องดับเพลิงประเภท เอ

- ฝึกใช้เครื่องดับเพลิงประเภท บี

- ฝึกใช้เครื่องดับเพลิงประเภท ซี

- ฝึกดับเพลิงโดยใช้สายดับเพลิง

- แผนการดับเพลิง และวิธีการดับเพลิงของสถานประกอบกิจการ

- แผนการอพยพหนีไฟ และวิธีการอพยพหนีไฟของสถานประกอบกิจการ

- การค้นหา ช่วยเหลือ และเคลื่อนย้ายผู้ประสบภัย

16.20-16.30 ปิดการอบรม